ພວກນັກຄົ້ນຄ້ວາ ເລັ່ງລັດທົດລອງ ຢາປິ່ນປົວ ເຊື້ອອີໂບລາ ໄວຂຶ້ນ ເພື່ອຍຸດຕິການລະບາດ (ສະໄລດ໌/ວີດີໂອ ພາສາລາວ/ອັງກິດ)
ພວກນັກຄົ້ນຄ້ວາ ໄດ້ຄົ້ນພົບຢາວັກຊີນ ທີ່ໃຊ້ໄດ້ຜົນ ກັບລີງມາແລ້ວ 100 ເປີເຊັນ. ຂັ້ນຕໍ່ໄປ ກໍແມ່ນທົດລອງ ກັບມະນຸດ.
ອົງການອະນາໄມໂລກ WHO ໄດ້ອະນຸມັດໃຫ້ນຳໃຊ້ຢາທົດລອງ ປົວເຊື້ອອີໂບລາ ກັບພວກຄົນທີ່ຕິດເຊື້ອໄວຣັສຮ້າຍແຮງດັ່ງກ່າວ ທີ່ໄດ້ເອົາຊີວິດຄົນ ໄປຫລາຍກ່ວາ 1 000 ຄົນແລ້ວ ຢູ່ໃນອາຟຣິ ກາຕາເວັນຕົກ ນັກຂ່າວວີໂອເອ Carol Pearson ມີລາຍງານ ກ່ຽວກັບວິທີການປິ່ນປົວ ແລະຢາວັກຊີນທີ່ຜ່ານການທົດລອງກັບ ສັດມາແລ້ວ ແລະອາດນຳໃຊ້ໄດ້ ກັບພວກຄົນປ່ວຍທີ່ຕິດເຊື້ອ ອີໂບລາ ຊຶ່ງດາຣາມີລາຍລະອຽດມາສະເໜີທ່ານ ຢາເຊຍຣຳທົດລອງໃຊ້ປິ່ນປົວເຊື້ອໄວຣັສອີໂບລາ ທີ່ໄດ້ຖືກນຳໃຊ້ ກັບນັກສອນສາສະໜາ ຊາວອາເມຣິກັນແລະຊາວສະເປນ ແມ່ນຜະລິດຂຶ້ນມາໃນຫ້ອງທົດລອງຂອງບໍລິສັດເພຊັສ ຊີວະພາບ Mapp ຫລື Mapp Biopharmaceutical ທີ່ລັດແຄລິຟໍເນຍ ບໍລິສັດນີ້ເວົ້າວ່າ ຢາເຊຍຣຳທີ່ຕົນໄດ້ຜະລິດຂຶ້ນມານັ້ນ ໝົດໄປແລ້ວ ແຕ່ກໍກຳລັງພະຍາຍາມຈະຜະລິດອອກ ມາໃໝ່ອີກ ໃຫ້ໄດ້ໄວທີ່ສຸດເທົ່າທີ່ຈະໄວໄດ້ ຍັງມີອີກຫລາຍໆກຸ່ມ ທີ່ກຳລັງທົດລອງວິທີປິ່ນປົວແລະຢາປ້ອງກັນ ກໍຄືຢາວັກຊີນ ບັນດາ ນັກຄົ້ນຄ້ວາ ທີ່ບໍລິສັດ Newlink Genetics ໃນລັດໄອໂອວາ ກ່າວວ່າ ພວກເຂົາເຈົ້າມີຢາ ວັກຊີນອັນນຶ່ງ ທີ່ໄດ້ຜົນເຕັມຮ້ອຍເວລາໃຊ້ກັບລີງ ບໍລິສັດນີ້ໄດ້ຮັບທຶນຈາກລັດຖະບານ ກາງສະຫະລັດ ເພື່ອໃຫ້ສຳເລັດເສັດສິ້ນວຽກງານຄົ້ນຄ້ວາຂອງຕົນ ແລະເລັ່ງລັດການທົດ ລອງກັບມະນຸດໃຫ້ໄວຂຶ້ນ ດອກເຕີ້ Jay Ramsey ເຈົ້າໜ້າທີ່ຄົນນຶ່ງຂອງບໍລິສັດ Newlink Genetics ກ່າວວ່າ: ນອກນັ້ນແລ້ວ ສະຖາບັນອະນາໄມແຫ່ງຊາດຂອງສະຫະລັດ ກໍໄດ້ອະນຸມັດເງິນທຶນໃຫ້ແກ່ ພະແນກການແພດຂອງມະຫາວິທະຍາໄລ ລັດເທັກຊັສ ສຳຫລັບໃຫ້ພັດທະນາວິທີປິ່ນປົວ ໂຣກອີໂບລາ ທີ່ໄດ້ຜົນ ທ່ານ Thomas Geisbert ຫົວໜ້າຄະນະຄົ້ນຄ້ວາ ກ່າວກັບວີໂອ ເອ ຜ່ານທາງ Skype ວ່າ: ທັງສາມວິທີປິ່ນປົວທີ່ທ່ານ Geisbert ເອີ່ຍເຖິງນັ້ນ ໄດ້ພິສູດໃຫ້ເຫັນວ່າມີປະສິດທິພາບ ມາແລ້ວໃນການທົດລອງໃຊ້ກັບລີງ ຂັ້ນຕໍ່ໄປກໍແມ່ນທົດລອງກັບມະນຸດ ທ່ານ Geisbert ເວົ້າວ່າ: · ນັບແຕ່ປີ 1976 ມາແລ້ວ ແມ່ນໄດ້ມີການລະບາດຂອງເຊື້ອໄວ ຣັສອີໂບລາ ຫລາຍກ່ວາ 15 ຄັ້ງຢູ່ໃນເຂດພາກໃຕ້ທະເລຊາຍ Sahara ແຕ່ບໍ່ໄດ້ມີວິທີການປິ່ນປົວ ທີ່ໄດ້ຮັບການອະນຸມັດຫລື ຮັບຮອງເອົາ ດອກເຕີ້ Peter Hotez ຊ່ຽວຊານດ້ານພະຍາດ ເຂດຮ້ອນ ອະທິບາຍ ໃນການໃຫ້ສຳພາດທາງ Skype ວ່າ: ດ້ວຍເຫດນີ້ ບັນດານັກຄົ້ນຄ້ວາຈຶ່ງຕ້ອງໄດ້ກາງຕໍ່ອາໄສທຶນຊ່ວຍເຫລືອລ້າຈາກແຫລ່ງລັດ ຖະບານແລະເອກະຊົນ ເຮັດໃຫ້ມີຄວາມກ້າວໜ້າໃນການຄົ້ນຄ້ວາແລະທົດລອງລ່າຊ້າກ່ວາ ຫລາຍ ແລະຊ້າເກີນໄປສຳຫລັບພວກເຄາະຮ້າຍ ນຶ່ງພັນກ່ວາຄົນ ທີ່ໄດ້ເສຍຊີວິດໄປແລ້ວນັ້ນ